MUNICIPIULUI CRAIOVA

CONSILIUL LOCAL AL MUNICIPIULUI  CRAIOVA




     HOTĂRÂREA NR.223
privind aprobarea  preluării unei părţi din imobilul 2810 Podari din domeniul public al statului şi din administrarea Ministerului Apărării Naţionale, în domeniul public al municipiului Craiova
   
Consiliul Local al Municipiului Craiova întrunit în şedinţa ordinară din  data de 25.06.2015;
          Având în vedere raportul nr.90182/2015 întocmit de Direcţia Patrimoniu prin care se propune aprobarea  preluării unei părţi din imobilul 2810 Podari din domeniul public al statului şi din administrarea Ministerului Apărării Naţionale, în domeniul public al municipiului Craiova şi rapoartele comisiilor de specialitate ale Consiliului Local al Municipiului Craiova nr.194, 196, 197, 198 şi 199/2015;

           În conformitate cu prevederile Legii nr.213/1998, privind bunurile proprietate publică şi Titlului I, art.554, a Titlului II din Codul Civil;

 În temeiul art.36, alin.2, lit. c coroborat cu alin.5, lit. a, art.45 alin. 3, art.123, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă preluarea suprafeţei de teren de 7.311 mp. din imobilul 2810 Podari, din domeniul public al statului şi din administrarea Ministerului Apărării Naţionale, în domeniul public al municipiului Craiova şi administrarea Consiliului Local al Municipiului Craiova.

Art.2. După preluarea imobilului prevăzut la art.1 din prezenta hotărâre, partea de imobil se va utiliza în vederea realizării investiţiei prin Programul Operaţional Sectorial Mediu 2007-2013, Axa prioritară 1 „Extinderea şi modernizarea sistemelor de apă şi apă uzată, conform Contractului de Finanţare nr.122523/26.09.2011, cod proiect: CCI 2009Ro161PR003, într-un termen de 1 an.

Art.3. În cazul în care nu se respectă destinaţia părţii de imobil şi termenul prevăzute la art.2 din prezenta hotărâre, imobilul prevăzut la art.1 din prezenta hotărâre, revine de drept, în domeniul public al statului şi în administrarea Ministerului Apărării Naţionale, în conformitate cu dispoziţiile legale în vigoare.
Art.4. Predarea – primirea părţii de imobil transmise, potrivit prevederilor de la art.1 din prezenta hotărâre, se face în baza unui protocol încheiat între părţi.
               Art.5. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.147/1999, modificată şi completată, referitoare la însuşirea  inventarul bunurilor ce alcătuiesc  domeniului public al municipiului Craiova.

Art.6. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.7. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Ministerul Apărării Naţionale vor aduce la îndeplinire prevederile  prezentei hotărâri.

